कुनै वेला हुनुपर्ने ठाउँमा अन्तर्संघर्ष भएका छैनन्, कुनै वेला हुनै नपर्ने ठाउँमा पनि अलि अस्वस्थखालका अन्तर्संघर्ष चर्केका छन् । तर, अन्तर्संघर्ष स्वस्थ हुनुपर्छ वा मैत्रीपूर्ण । हाम्रो पार्टी र सिंगो जनयुद्धको दौरान पनि अन्तर्संघर्ष चलेका छन् र यो चलिरहने विषय हो । हाम्रो पार्टीभित्र विभिन्न समयमा चलेका अन्तर्संघर्षलाई पार्टीनेतृवले सही ढंगले बुझेर हल गर्ने प्रयत्न गर्दै आएको छ । जहाँसम्म रवीन्द्र श्रेष्ठ र मणि थापाले चलाएको भनिएको अन्तर्संघर्ष छ, उनीहरूले कुनै व्यवस्थित अन्तर्संघर्ष चलाएनन् । उनीहरू पलायनवादी चिन्तनतर्फ लागे । क्रान्तिबाट भागे ।
